钦定古今图书集成/明伦汇编/宫闱典/第078卷 > 太平御览 > 韦妃
## 钦定古今图书集成/明伦汇编/宫闱典/第078卷 > 太平御览 > 韦妃

按《旧唐书后妃传》：“肃宗韦妃，父元珪，兖州都督。肃宗
为忠王时，纳为孺人。及昇储位，为太子妃，生兖王僩、
绛王佺、永和公主、永穆公主。天宝中，宰相李林甫不
利于太子，妃兄坚为刑部尚书，林甫罗织，起柳𪟝之
狱，坚连坐得罪，兄弟并赐死。太子惧，上表自理，言与
妃情义不睦，请离婚。元宗慰抚之，听离。妃遂削发被”
尼服，居禁中佛舍。西京失守，妃亦陷贼。至德二年，薨
于京城。